Comunicat oficial DANA
30 de octubre de 2024

Manises, 30 d'octubre de 2024. Les intenses pluges provocades per la DANA a Manises han afectat mínimament la nostra localitat. Des del dia d'ahir els serveis municipals van estar en alerta per a atendre les possibles incidències. A mig dia, l'Ajuntament de Manises va fer públic un ban en el qual es comunicava la cancel·lació de l'agenda municipal institucional, tallers de temps lliure i activitat esportiva. A més, es va ordenar el tancament d'instal·lacions esportives, parcs, jardins i cementeri. També es van suspendre les classes a tots els centres educatius i es va recomanar a la població no circular pel Parc Natural del Túria.

Davant l'augment de l'alerta conforme avançava la nit, es va convocar el CECOPAL, òrgan que s'estableix en el marc del Pla d'Emergència Municipal, amb la presència de l'alcalde de Manises, Javier Mansilla, el regidor d'Urbanisme, Guillermo Martínez, el cap de Policia Local, i Protecció Civil, per a fer seguiment i prendre les mesures necessàries davant els efectes de les fortes pluges.

Des d'ahir el consistori ha mobilitzat a tots els efectius de Policia Local, Protecció Civil, brigada, neteja de parcs i jardins disponibles per a restablir la normalitat el més prompte possible.

Després d'analitzar la situació de les principals vies i carreteres que connecten Manises amb altres poblacions i ateses les recomanacions del Centre de Coordinació d'Emergències d'evitar desplaçaments, tota l'activitat lectiva queda suspesa fins al 4 de novembre quan es reprengueran amb normalitat tant les classes com els tallers de temps lliure de cultura, de majors i l’apertura del Museo de Cerámica. A partir de demà, les instal·lacions municipals romandran obertes així com els parcs, jardins i cementeri ja que no hi ha alerta meteorològica ni incidències reportades a Manises.

L'Ajuntament de Manises també ha posat a la disposició de la ciutadania un servei de rescat d'animals que puguen haver quedat atrapats a causa de les pluges. La localització dels animals pot ser comunicada a través d'un missatge privat de les xarxes socials municipals, telefonant al 961545116 o enviant un correu a bienestaranimal@manises.es

Durant la jornada de hui, l'atenció sanitària, s'ha concentrat en el centre de Salut de Manises atenent únicament les urgències, quedant sense servei el centre auxiliar Xiprerets i El Carmen. Demà, 31 octubre, es manté d'igual manera.

Una altra de les conseqüències de les intenses pluges va ser el tall de subministrament d'aigua en diverses zones de Manises a causa d'una avaria en la potabilitzadora de la Presa de Manises. Abans del mig dia, el servei ha quedat restablit.

Finalment, la Real Federació Espanyola de Futbol ajorna el partit de Copa del Rei previst per a demà, 31 d'octubre, entre el Manises CF i el Getafe CF, a l'espera de confirmar una nova data.

Finalment, l'Ajuntament de Manises ha habilitat un servei de recollida de donacions en l'edifici El Molí (Serveis Socials) per a les persones afectades per la DANA durant els dies 31 d'octubre i 1 de novembre en horari de 9 a 17 h.

Els serveis d'emergència han traslladat la necessitat de: aigua potable i mineral, aliments no peribles, poals, pales, rasclets, carregadors mòbils, grups electrògens, alimentació infantil, llet infantil, bolquers, productes d'higiene personal i travessers.

El consistori s'encarregarà d'entregar-lo en els centres oficials habilitats, seguint les instruccions del Centre de Coordinació d'Emergències. És important remarcar que la ciutadania no realitze desplaçaments, ja que les carreteres han de deixar-se lliures per als serveis d'emergència.

Per a donacions econòmiques, aquests són els canals oficials de Creu Roja: